ඒ එම නඩුව කොළඹ අතිරේක මහේස්ත්‍රාත් කාංචනා නෙරංජනී ද සිල්වා හමුවේ අද කැඳවූ අවස්ථාවේදීයි.සැකකරු යටතේ සේවය කල කළමනාකරුවකු ලවා සකස් කර ගත් පලංචි ගැටයක් සහිත ටයි පටියක් අදාළ ඝාතනය සඳහා යොදා ගෙන ඇති බව අපරාධ පරීක්ෂණ දෙපාර්තමේන්තුව එහිදී අධිකරණයට පෙන්වා දුන්නා.එම දෙපාර්තමේන්තුව අධිකරණය හමුවේ කියා සිටියේ එම කළමනාකාරවරයා ලබා දී ඇති ප්‍රකාශ මගින් ඒ බව තහවුරු වී ඇති බවයි.ඒ අනුව සැකකරු තම පියාගේ කාර්යාලයට ගිය පසු ඇසුණු කෑගැසීම කුමක්දැයි සොයා බැලීමට එම කාර්යාලයට ගිය අවස්ථාවේ ඝාතනයට ලක්වූ ව්‍යාපාරිකයා බිම වැටී සිටි බවත්, පුතු ඝාතනයට ලක්වූ පියාගේ ගෙල සිරකර තිබූ ටයි පටිය ගලවමින් සිටි බව තමා සියැසින් දුටු බවටත් කළමනාකාරවරයා සඳහන් කර ඇති බවයි අපරාධ පරීක්ෂණ දෙපාර්තමේන්තුව අධිකරණය හමුවේ කියා සිටියේ.එමෙන්ම, අදාළ ටයි පටිය සැකකරුගේ ඉල්ලීම මත තමා විසින් සකස් කර දුන් පලංචි ගැටය සහිත ටයි පටිය බවට කළමනාකාරවරයා හඳුනාගෙන තිබෙනවා.එම දෙපාර්තමේන්තුව අධිකරණය හමුවේ වැඩිදුරටත් පෙන්වා දුන්නේ, ඝාතනයට ලක්වූ ව්‍යාපාරිකයාගේ මල සිරුර නැවත ගොඩගෙන සිදු කල විශේෂඥ පශ්චාත් මරණ පරීක්ෂණයෙන් එම මරණය ගෙල සිරකිරීමෙන් අස්ථි බිඳී සිදු වූවක් බවට තහවුරු වී ඇති බවයි.මේ අතර, ත්‍රස්තවාදය වැළැක්වීමේ පනත යටතේ අත්අඩංගුවට ගෙන රක්ෂිත බන්ධනාගාර ගත කර සිටි පාර්ලිමේන්තු මන්ත්‍රී රිෂාඩ් බදියුදීන් ලබන 14 වනදා දක්වා අද යළි රක්ෂිත බන්ධනාගාර ගත කෙරුණා.ඒ කොටුව මහේස්ත්‍රාත් ප්‍රියන්ත ලියනගේ හමුවේ එම නඩුව කැඳවූ අවස්ථාවේදීයි.එසේම, මාවනැල්ල ප්‍රදේශයේ බුදුපිළිමවලට හානි කිරීමේ සිද්ධිය සම්බන්ධයෙන් අත්අඩංගුවට ගෙන ඇති සැකකරුවන් 16 දෙනෙකු නොවැම්බර් 16 දක්වා යළි රක්ෂිත බන්ධනාගාර ගත කර කිරීමට කෑගල්ල පළාත්බද මහාධිකරණය අද නියෝග කළා.අඹන්පොල දකුණ ග්‍රාම නිලධාරිවරයාට අමානුෂික ලෙස පහරදී ඝාතනය කිරීමේ සිද්ධිය සම්බන්ධයෙන් අත්අඩංගුවට ගත් ප්‍රධාන සැකකරු ලබන 18 වනදා දක්වා රක්ෂිත බන්ධනාගාර ගත කර තිබෙනවා.එසේම, මීගමුව කෝටිපති ව්‍යාපාරිකයෙකුගේ මරණය පිළිබඳ සැක පිට පොලීසිය අත්අඩංගුවට ගෙන රක්ෂිත බන්ධනාගාර ගත කර සිටි ඔහුගේ බිරිඳ සහ නිවසේ සේවකයෙකු නිදහස් කරන්නැයි මීගමුව ප්‍රධාන මහේස්ත්‍රාත්වරිය අද නියෝග කලේ එම මරණය ස්වභාවික මරණයක් බවට පශ්චාත් මරණ පරීක්ෂණයෙන් තහවුරු වීම හේතුවෙන්.